Hele udviklingsdelen af AmigaCOMAL ligger i biblioteket (skuffen)
PackDev, som du nu befinder dig i. Denne skuffe indeholder yderligere
to biblioteker:

   PackDevC
   PackDevAsm

Vi vil anbefale, at du kopierer hver af disse biblioteker over på andre
disketter - en særlig assembler-udviklingsdisk og en særlig C-udviklings-
disk.

Assembler-udviklingsdisken laves således: Først initialiserer du en ny
diskette og giver den navnet PackDevAsm. Herefter kopierer du hele ind-
holdet af PackDevAsm-biblioteket over på denne disk ved i CLI'en at af-
give kommandoen

   copy AmigaCOMAL:PackDev/PackDevAsm to PackDevAsm: all
   copy AmigaCOMAL:Compiler/BLink to PackDevAsm:c

Nu kan du, hvis du befinder dig i Sources-biblioteket på denne disk,
oversætte en pakkekilde til en færdig pakke ved at afgive kommandoen

   execute genpack <pakkekilde>

hvor <pakkekilde>.asm er kildeteksten til pakken.

Execute-filen benytter assembleren Asm68k. Hvis du ønsker at benytte
Metacomco assembleren (følger ikke med på AmigaCOMAL-disketten), skal
du efter at have kopieret PackDevAsm yderligere kopiere denne assemb-
ler over i c-biblioteket på den nye disk. Hvis c-biblioteket på den
nye disk nu indeholder assembleren assem, kan en pakkekilde oversæt-
tes til en færdig pakke (som anbringes i Packages-biblioteket) ved at
udføre kommandoen

   execute genpack1 <pakkekilde>

hvor <pakkekilde>.asm er kildeteksten til pakken.

C-udviklingsdisken laves således: Først initialiserer du en ny disket-
te og giver den navnet PackDevC. Herefter kopierer du hele indholdet af
PackDevC-biblioteket over på denne disk ved i CLI'en at afgive komman-
doen

   copy ComalDev:PackDev/PackDevC to PackDevC: all
   copy AmigaCOMAL:Compiler/BLink to PackDevC:c

Herefter skal du kopiere dine C-kompilere over i c-biblioteket på den nye
disk, dine lib-filer (bl.a. LC.lib og Amiga.lib) over i Lib-biblioteket
og dine C-header filer (.h-filer) over i Include-biblioteket. Alle disse
kopieringer kan gøres ved først at kopiere "copy" over i RAM:, derpå skif-
te til RAM: og så anbringe din(e) Lattice C-disk(s) i df0:.

Hvis du har Lattice C v. 3.03 skal du nu udføre kommandoerne

   copy df0:c/LC1 to PackDevC:c
   copy df0:c/LC2 to PackDevC:c
   copy df0:Lib/LC.lib to PackDevC:Lib
   copy df0:Lib/Amiga.lib to PackDevC:Lib
   copy df0:Include to PackDevC:Include all

Hvis du har Lattice C v. 5.0x skal du udføre kommandoerne
 
   copy Lattice_C_5.0.1:c/lc1 to PackDevC:c
   copy Lattice_C_5.0.1:c/lc2 to PackDevC:c
   copy Lattice_C_5.0.1:c/lcerrs.txt to PackDevC:c
   copy Lattice_C_5.0.1:c/blink to PackDevC:c
   copy Lattice_C_5.0.2:Lib/LC.lib to PackDevC:Lib
   copy Lattice_C_5.0.2:Lib/Amiga.lib to PackDevC:Lib
   copy Lattice_C_5.0.2:CompactH to PackDevC:Include all
   assign lc: PackDevC:c
   assign lib: PackDevC:c
   assign include: PackDevC:c


Nu kan en pakkekilde oversættes til en færdig pakke (som anbringes i
Packages-biblioteket) ved at udføre kommandoen

   execute genpack3 <pakkekilde>    (Lattice v. 3.03)

eller

   execute genpack5 <pakkekilde>    (Lattice v. 5.0x)

hvor <pakkekilde>.c er kildeteksten til pakken.

På AmigaCOMAL-disken ligger assembleren Asm68k og linkeren Blink. Såvel
assembleren som linkeren er "Public Domain" software. De er hentet fra
henholdsvis AmigaLibDisk69 og AmigaLibDisk40 (populært kaldet Fish-disks).
Dokumentation hørende til disse programmer findes på AmigaCOMAL-disketten.

Alle manualens eksempler på assemblerpakker er udviklet ved hjælp af
Metacomco assembleren, og man kan ikke regne med, at listningerne i manu-
alen kan benyttes af andre assemblere uden småændringer. De kilder, der
ligger på disketten, er imidlertid rettet til, så de kan assembleres af
den medfølgende assembler Asm68k.

God fornøjelse med udviklingen!

